El comerç de Burjassot, en antena amb Burjassot Ràdio
2025-07-24

La Regidoria de Promoció Econòmica de l’Ajuntament de Burjassot, dirigida per Emili Altur, engega aquesta setmana un nou espai en la ràdio municipal de Burjassot, Burjassot Ràdio, amb el nom El teu comerç a antena.

L’Àrea de Promoció Econòmica de CEMEF SLU serà l’encarregada de la coordinació, quinzenalment, d’entrevistes i informació d’interès per a tot el comerç de Burjassot en aquest nou espai radiofònic.

La primera emissió del teu comerç a antena serà el pròxim 23 d’octubre i comptarà amb la participació d’Emili Altur, regidor de Promoció Econòmica, i de Daniel Gantes, president de l’Associació de Comerços i Servicis de Burjassot, que seran entrevistats en l’espai.

Aquest nou espai radiofònic, que s’emetrà els dijous a les 13 hores de manera quinzenal, s’articularà en dos blocs: d’un costat el Servei de Promoció Econòmica informarà de les novetats relacionades amb normativa comercial, així com de les accions formatives, campanyes i activitats previstes. D’altra banda, servirà perquè els comerços de Burjassot puguen donar-se a conèixer un poc més a través de les entrevistes quinzenals. En aquest sentit, en cada programa es comptarà amb la participació de dos comerços.

Aquells comerços que estiguen interessats a assistir al programa, poden posar-se en contacte amb el Servei de Promoció Econòmica de CEMEF SLU: 96.316.02.50 o empresas@cemef.es.